Elégedetlen a világbajnok, megpattanna a Chelsea-től
Olivier Giroud úgy érzi, mellőzik a londoni klubnál; a labdarúgó a több játéklehetőség érdekében attól sem riad vissza, hogy Angliából egy szintet visszalépjen.
"Az a benyomásom, hogy a csatárposztért január óta nincs versenyhelyzet" – utalt Giroud a francia RTL rádióállomásnak adott nyilatkozatában angol klubjára. A Chelsea januárban szerződtette az argentin Gonzalo Higuaínt, aki Maurizio Sarri vezetőedzőnél az első számú centernek számít. Giroud addig sem volt biztos kezdőjátékos, azóta viszont kiegészítő szerephez is ritkán jut a Premier League-ben. Az elmúlt hét fordulóban – amióta Higuaín bevethető – csak háromszor lépett pályára csereként, összesen 54 percet játszott.

"A több játéklehetőség érdekében attól sem tartok, hogy egy szinttel alább adjam" – közölte a 32 éves csatár, akinek június végén lejár a szerződése a Chelsea-nél. A jövőjét illetően mozgalmas nyárra számít, és azt is elképzelhetőnek tartja, hogy hazájában fejezi be karrierjét. Francia sajtóhírek szerint az Olympique Lyon érdeklődik iránta.

A támadó szerint Sarri csak az Európa-ligában számít rá, ahol a szezonban eddig 9 meccsen 9 gólt szerzett, a negyeddöntős Chelsea következő ellenfele pedig a cseh Slavia Praha lesz. "Ott próbálok a lehető leghatékonyabb lenni, és segíteni a csapatot, hogy minél tovább jusson" – magyarázta Giroud.

A Chelsea nagy versenyben van a bajnokságban a Tottenham Hotspurrel, az Arsenallal és a Manchester Uniteddel a BL-indulást jelentő harmadik és negyedik helyért. (Az első két helyezett, a Liverpool és a Manchester City meglépett a mezőnytől.) A Chelsea jelenleg a hatodik helyen áll a tabellán, hátránya 4, 3 és 2 pont riválisaival szemben. Az El-trófea szintén BL-kvalifikációt jelentene a következő idényre.
foci London Chelsea Premier League futball angol foci Olivier Giroud labdarúgás
<|im_start|>user
"Az a benyomásom, hogy a csatárposztért január óta nincs versenyhelyzet" – utalt Giroud a francia RTL rádióállomásnak adott nyilatkozatában angol klubjára. A Chelsea januárban szerződtette az argentin Gonzalo Higuaínt, aki Maurizio Sarri vezetőedzőnél az első számú centernek számít. Giroud addig sem volt biztos kezdőjátékos, azóta viszont kiegészítő szerephez is ritkán jut a Premier League-ben. Az elmúlt hét fordulóban – amióta Higuaín bevethető – csak háromszor lépett pályára csereként, összesen 54 percet játszott.

"A több játéklehetőség érdekében attól sem tartok, hogy egy szinttel alább adjam" – közölte a 32 éves csatár, akinek június végén lejár a szerződése a Chelsea-nél. A jövőjét illetően mozgalmas nyárra számít, és azt is elképzelhetőnek tartja, hogy hazájában fejezi be karrierjét. Francia sajtóhírek szerint az Olympique Lyon érdeklődik iránta.

A támadó szerint Sarri csak az Európa-ligában számít rá, ahol a szezonban eddig 9 meccsen 9 gólt szerzett, a negyeddöntős Chelsea következő ellenfele pedig a cseh Slavia Praha lesz. "Ott próbálok a lehető leghatékonyabb lenni, és segíteni a csapatot, hogy minél tovább jusson" – magyarázta Giroud.

A Chelsea nagy versenyben van a bajnokságban a Tottenham Hotspurrel, az Arsenallal és a Manchester Uniteddel a BL-indulást jelentő harmadik és negyedik helyért. (Az első két helyezett, a Liverpool és a Manchester City meglépett a mezőnytől.) A Chelsea jelenleg a hatodik helyen áll a tabellán, hátránya 4, 3 és 2 pont riválisaival szemben. Az El-trófea szintén BL-kvalifikációt jelentene a következő idényre.

Összegezd a fenti szöveget!<|im_end|>
<|im_start|>assistant
Olivier Giroud úgy érzi, mellőzik a londoni klubnál; a labdarúgó a több játéklehetőség érdekében attól sem riad vissza, hogy Angliából egy szintet visszalépjen.<|im_end|>